Иск, предявен на 13 април 2024 г. — DM и DN/EUBAM Libya
(Дело T-198/24)
Език на производството: френски
Страни
Ищци: DM и DN (представители: T. Bontinck, M. Brésart и F. Patuelli, avocats)
Ответник: Мисия на Европейския съюз за подкрепа за интегрирано управление на границите в Либия (EUBAM Libya)
Искания
Ищците молят Общия съд:
1) да установи отговорността на EUBAM Libye за вредите, понесени от жалбоподателите считано от 11 април 2023 г. и следователно:
като главно искане, което може да бъде увеличено в хода на производството:
да осъди EUBAM Libye да заплати самостоятелно сумата от 2 000 000 евро на DM като обезщетение за претърпените от него неимуществени вреди,
да осъди EUBAM Libye да заплати самостоятелно сумата от 2 000 000 евро на DN като обезщетение за претърпените от него неимуществени вреди,
да осъди EUBAM Libye да заплати самостоятелно на DM :
сума в неокончателен размер от 19 710 евро, която да бъде увеличена в хода на производството и до възстановяването му, като обезщетение за имуществените вреди, които е претърпял поради пълната му и временна нетрудоспособност, или
сума в неокончателен размер от 763 542 евро като обезщетение за имуществените вреди, които е претърпял поради неговата частична постоянна нетрудоспособност,
да осъди EUBAM Libye да заплати самостоятелно на DN :
сума в неокончателен размер от 18 075 евро, която да бъде увеличена в хода на производството и до възстановяването му, като обезщетение за имуществените вреди, които е претърпял поради неговата пълна и временна нетрудоспособност, или
сума в неокончателен размер от 899 110 евро като обезщетение за имуществените вреди, които е претърпял поради неговата частична постоянна нетрудоспособност
да осъди EUBAM Lybie да заплати самостоятелно сумата от 10 090 евро на DM като обезщетение за претърпените от него финансови вреди,
да осъди EUBAM Lybie да заплати самостоятелно сумата от 2 730 евро на DN като обезщетение за претърпените от него финансови вреди,
при условията на евентуалност, да осъди EUBAM Libye in solidum да заплати сумите по точка 1) по-горе, които могат да бъде увеличени в хода на производството,
да постанови, че към сумите по точка 1) по-горе се начисляват мораторни лихви, считано от постановяването на съдебното решение и до окончателното плащане, съобразно лихвения процент на Централната европейска банка за основните ѝ операции по рефинансиране, увеличен с два пункта,
2) да осъди ответника да заплати съдебните разноски.
Основания и основни доводи
Ищците изтъкват три основания в подкрепа на иска
Първо основание: нарушение на оправданите правни очаквания.
Ищците твърдят, че е налице нарушение на оправданите правни очаквания от страна на EUBAM Libye, тъй като са били арестувани и задържани поради липса на надлежни разрешителни за носене на оръжие¸ въпреки че EUBAM Libye им е предоставила конкретни, безусловни и непротиворечиви уверения, че са били получени такива разрешителни.
Второ основание: нарушение на принципа на добра администрация.
Ищците твърдят, че като не е проверила с необходимата предпазливост и грижа наличието и надлежността на изискваните визи и разрешителни за упражняването на длъжността им, с оглед на опасността от задържане, EUBAM Libye е допуснала достатъчно съществено нарушение на задължението за добра администрация, закрепено в член 41 от Хартата на основните права на Европейския съюз.
Трето основание: нарушение на рамковия договор за услуги.
Ищците твърдят, че EUBAM Libye не е изпълнила задълженията си по рамковия договор за услуги, сключен межди EUBAM Lybie и консорциум от предприятия, който е наел на работа ищците. Не били изпълнени задълженията относно получаването на визи и на разрешителни за носене на оръжие и за радиокомуникация.
____________